ຜົນການສອບເສັງຄັດເລືອກເຂົ້າຮຽນ ທີ່ ວິທະຍາໄລເຕັກນິກປາກປ່າສັກ ປະຈຳສົກຮຽນ 2016-2017 (ຊຸດທີ3) - ສາຂາວິຊາ: ເຕັກໂນໂລຊີລົດຍົນ - ສາຂາວິຊາ: ໄຟຟ້າເຕັກນິກ - ສາຂາວິຊາ: ເອເລັກໂຕຼນິກ,ເລຂານຸການ.ຄຸ້ມຄອງຫ້ອງການ - ສາຂາວິຊາ: ຄອມພິວເຕີທຸລະກິດ - ສາຂາວິຊາ: ໂຮງແຮມ-ທ່ອງທ່ຽວ - ສາຂາວິຊາ: ກາ
ຜົນການສອບເສັງຄັດເລືອກເຂົ້າຮຽນ ທີ່ ວິທະຍາໄລເຕັກນິກປາກປ່າສັກ ປະຈຳສົກຮຽນ 2016-2017 (ຊຸດທີ 2) - ສາຂາວິຊາ: ເຕັກໂນໂລຊີລົດຍົນ - ສາຂາວິຊາ: ໄຟຟ້າເຕັກນິກ - ສາຂາວິຊາ: ຄອມພິວເຕີທຸລະກິດ - ສາຂາວິຊາ: ໂຮງແຮມ-ທ່ອງທ່ຽວ - ສາຂາວິຊາ: ການບັນຊີ - ສາຂາວິຊາ: ເລຂານຸການ - ສາຂາວິຊາ: ຄຸ້ມຄອງຫ້ອງ
ຜົນການສອບເສັງຄັດເລືອກເຂົ້າຮຽນ ທີ່ ວິທະຍາໄລເຕັກນິກປາກປ່າສັກ ປະຈຳສົກຮຽນ 2016-2017 (ຊຸດທີ 1) - ສາຂາວິຊາ: ເຕັກໂນໂລຊີລົດຍົນ - ສາຂາວິຊາ: ໄຟຟ້າເຕັກນິກ - ສາຂາວິຊາ: ເອເລັກໂຕຼນິກ - ສາຂາວິຊາ: ຄອມພິວເຕີທຸລະກິດ - ສາຂາວິຊາ: ໂຮງແຮມ-ທ່ອງທ່ຽວ - ສາຂາວິຊາ: ການບັນຊີ - ສາຂາວິຊາ: ເລຂານຸກາ
ພິທີມອບໃບປະກາສະນິຍະບັດໃຫ້ນັກສຶກສາວິທະຍາໄລເຕັກນິກປາກປ່າສັກປະຈຳສົກຮຽນ 2015-2016 ຈັດຂື້ນຕອນເຊົ້າຂອງວັນທີ 6 ສິງຫາ 2016 ທີ່ສະໂມສອນວິທະຍາໄລ. ພາຍໃຕ້ການເປັນປະທານຂອງ ທ່ານ ໜູພັນ ອຸດສາ ຫົວໜ້າກົມອະຊີວະສຶກສາ ກະຊວງສຶກສາທິການ ແລະ ກິລາ. ເປັນກຽດເຂົ້າຮ່ວມມີ ທ່ານ ດາວອນ ພະຈ
ພະນັກງານຄູ-ອາຈານ ວິທະຍາໄລເຕັກນິກປາກປ່າສັກ ຈຳນວນ 158 ຄົນ, ຍິງ 58 ຄົນ ໄດ້ເຊື່ອມຊຶມ ມະຕິກອງປະຊຸມໃຫຍ່ ຄັ້ງທີ 10 ຂອງພັກ ໃນວັນທີ 23-24 ມີຖຸນາ ທີ່ຜ່ານມາ ທີ່ສິທະຍາໄລເຕັກນິກປາກປ່າສັກໂດຍເປັນກຽດເຂົ້າຮວ່ມຂອງສະຫາຍ ສາຍຄຳ ພັນທະວົງ ຄະນະພັກກະຊວງສຶກສາທິການແລະ ກິລາ ຜູ້ອຳນວຍ
ພິທີມອບໃບປະກາສະນິຍະບັດໃຫ້ນັກສຶກສາວິທະຍາໄລເຕັກນິກປາກປ່າສັກປະຈຳສົກຮຽນ 2015-2016 ຈັດຂື້ນຕອນເຊົ້າຂອງວັນທີ 6 ສິງຫາ 2016 ທີ່ສະໂມສອນວິທະຍາໄລ. ພາຍໃຕ້ການເປັນປະທານຂອງ ທ່ານ ໜູພັນ ອຸດສາ ຫົວໜ້າກົມອະຊີວະສຶກສາ ກະຊວງສຶກສາທິການ ແລະ ກິລາ. ເປັນກຽດເຂົ້າຮ່ວມມີ ທ່ານ ດາວອນ ພະຈັນທະວົງ ຮອງປະທານສະພາອຸດສາຫະກຳການຄ້າແຫ່ງຊາດ,ປະທານທີ່ປຶກສາວິທະຍາໄລເຕັກນິກປາກປ່າສັກ, ບັນດາຫົວໜ້າກົມ, ຮອງກົມ, ຜູ້ອຳນວຍການສະຖາບັນ-ວິທະຍາໄລ, ໂຮງຮຽນ, ຫົວໜ້າພະແນກ, ຮອງພະແນກ ແລະ ບັນດາແຂກທີ່ຖືກເຊີນເຂົ້າຮ່ວມພ້ອມດ້ວຍພະນັກງານຄູອາຈານ, ນັກຮຽນ-ນັກສຶກສາ ແລະ ພໍ່ແມ່ຜູ້ປົກຄອງນັກສຶກສາເຂົ້າຮ່ວມຢ່າງຫລວງຫລາຍ.
ວິທະຍາໄລເຕັກນິກປາກປ່າສັກແມ່ນສະຖາບັນອາຊີວະສຶກສາແຫ່ງໜຶ່ງທີ່ຂື້ນກັບການຄຸ້ມຄອງຂອງກົມອາຊີວະສຶກສາ ກະຊວງສຶກສາທິການ ແລະ ກິລາ, ຊື່ງມີໜ້າທີ່ລວມໃນການດຳເນີນການຮຽນ-ການສອນ ວິຊາຊີບ, ສ້າງ ແລະ ພັດທະນາສີມືແຮງງານ ໃຫ້ເປັນຜົນລະເມືອງດີຂອງຊາດ, ມີຄວາມຮູ້ດ້ານວິຊາຊີບ, ສາມາດປະກອບການ, ມີຫົວຄິດປະລິດສ້າງ ແລະ ມີຄວາມກະຕືລືລົ້ນ ຕໍ່ການພັດທະນາປະເທດຊາດ, ພັດທະນາຕົນເອງ ທາງດ້ານທັກສະສີມື ແລະ ຄຸນສົມບັດເພື່ອຕອບສະໜອງກັບຄວາມຮຽກຮ້ອງຕ້ອງການຕະຫລາດແຮງງານຕາມແຜນພັດທະນາເສດຖະກິດສັງຄົມແຕ່ລະໄລຍະ. ໃນສົກຮຽນ 2015-2016 ມີພະນັກງານ ຄູ-ອາຈານທັງໝົດຈຳນວນ 171 ຄົນ, ເປັນຍິງ 62 ຄົນ , ມີນັກຮຽນ-ນັກສຶສາທັງໝົດຈຳນວນ 5,268 ຄົນ, ເປັນ ຍິງ 3,138 ຄົນ ປະກອບມີ 38 ຫລັກສູດວິຊາສະເພາະ, ຈັດຕັ້ງການຮຽນ-ການສອນ: ພາກເຊົ້າ, ພາກບ່າຍ, ພາກຄຳ ແລະ ພາກວັນເສົາ-ອາທິດ ເຊີງປະກອບມີ:
- ຫລັກສູດແບບເນັ້ນສະມັດຕະພາບ
- ຫລັກສູດປະກາສະນິຍະບັດເຕັກນິກຊັ້ນກາງ
- ຫລັກສູດປະກາສະນິຍະບັດເຕັກນິກຊັ້ນສູງ
- ຫລັກສູດປະກາສະນິຍະບັດວິຊາຊີບຊັ້ນສູງຕໍ່ເນື່ອງ
ສຳລັບນັຮຽນ-ນັກສຶກສາທີ່ໄດ້ຮັບໃບປະກາສະນິຍະບັດໃນຄັ້ງນີ້ມີຈຳນວນ 2,114 ຄົນ, ເປັນຍິງ 1,275 ຄົນ, ເປັນກຽດມອບໃບປະກາສະນິຍະບັດໂດຍ ທ່ານ ສາຍຄຳ ພັນທະວົງ ຜູ້ອຳນວຍການວິທະຍາໄລເຕັກນິກປາກປ່າສັກ, ເຊິງປະກອບມີ:
- ວິຊາຊີບຊັ້ນກາງຈຳນວນ 939 ຄົນ,ເປັນຍິງ 577 ຄົນ
- ວິຊາຊີບຊັ້ນສູງຈຳນວນ 1,131 ຄົນ,ເປັນຍິງ 698 ຄົນ
- ວິຊາຊີບລະດັບ 3 ຈຳນວນ 12 ຄົນ,ເປັນຍິງ 0 ຄົນ
ໃນພິທີ ທ່ານ ຄຳເປີ ວົງສີປະສົມ ຮອງຜູ້ອຳນວຍການວິທະຍາໄລເຕັກນິກປາກປ່າສັກໄດ້ກ່າວລາຍງານຫຍໍ້ ການເຄື່ອນໄຫວຈັດຕັ້ງປະຕິບັດແຜນດຳເນີນງານຂອງສົກປີ 2015-2016 ແລະ ບາງຜົນງານທີຜົ້ນເດັ່ນໃນການຈັດຕັ້ງປະຕິບັດຫລັກສູດການຮຽນ-ການສອນ, ການປະຕິຮູບລະບົບການສຶກສາໄລຍະ 2 ໂດຍສະເພາະແມ່ນການຫັນເອົາວຽກງານອາຊີວະສຶກສາເຂົ້າສູ່ຄຸນນະພາບໃໝ່,ພັດທະນາຮູບແບບວິທີການຮຽນ-ການສອນໃຫ້ດີຂື້ນດ້ວຍການເພີ້ມເວລາຮຽນພາກປະຕິບັດ ລວມທັງພາກປະຕິບັດຢູ່ສະຖານປະກອບການ ແລະ ການຝຶກງານພາຍນອກ, ເຊີງນັກສຶກສາທີ່ໄດ້ຮັບໃບປະກາສະນິຍະບັດໃນຄັ້ງນີ້ໄດ້ຜ່ານການຝຶກງານຕາມສະຖານປະກອບການຕ່າງໆ ຈຳນວນ 618 ແຫ່ງ, ໃນນີ້ມີພາກສ່ວນລັດບໍລິຫານຈຳນວນ 117 ແຫ່ງ, ລັດວິຊາຫະກິດ 19 ແຫ່ງ ແລະ ພາກເອກະຊົນ 482 ແຫ່ງ. ພິເສດ ວິທະຍາໄລເຕັກນິກປາກປ່າສັກໄດ້ທົດລອງການຝຶກອົບຮົບແບບຄວບຄູ່ (ຮຽນທິດສະດີຢູ່ໂຮງຮຽນ ແລະ ຮຽນພາກປະຕິບັດຢູ່ໂຮງງານ) ໂດຍເລີ້ມເຂົ້າຮ່ວມກັບໂຮງແຮມ Mercue, ໂຮງແຮມ Ibis ແລະ ອື່ນໆ ເພື່ອເນັ້ນຄວາມສາມາດ ແລະ ທັກສະສີມືໃຫ້ແທດເໝາະກັບມາດຖານອາຊີບ ແລະ ຕາມຄວາມຕ້ອງການຂອງສະຖານປະກອບການ.
ກອ່ນການມອບໃບປະກາສະນິຍະບັດໃນຄັ້ງນີ້ ທ່ານ ໜູພັນ ອຸດສາ ຫົວໜ້າກົມອາຊີວະສຶກສາ ກະຊວງສຶກສາທິການ ແລະ ກິລາ ໄດ້ໃຫ້ທິດຊີ້ນຳໂອລົມບັນດາພະນັກງານ, ຄູ-ອາຈານ, ນັກຮຽນ-ນັກສຶກສາ ໃຫ້ເຫັນຄວາມສຳຄັນ ຈຳເປັນຂອງການສຶກສາ ແລະ ຝຶກອົບຮົບວິຊາຊີບ ເພື່ອສະໜອງແຮງງານໃຫ້ແກ່ສັງຄົມ ກໍ່ຄືບັນດາບໍລິສັດ, ໂຮງຈັກ-ໂຮງງານ ແລະ ສະຖານປະກອບການຕ່າງໆ ເພື່ອພັດທະນາປະເທດຊາດບ້ານເມືອງໃຫ້ຈະເລີນກ້າວໜ້າຢ່າງບໍ່ຢຸດຢັ້ງ,ຫຍັບມໍເຂົ້າກັບພາກພື້ນ ແລະ ສາກົນ.